CELEX: 52015PC0375
Language: da
Date: 2015-07-31
Title: Forslag til RÅDETS AFGØRELSE om fastlæggelse af Den Europæiske Unions holdning til en afgørelse truffet af det blandede udvalg, der er nedsat ved aftalen mellem Den Europæiske Union og Republikken Armenien om lettelse af udstedelsen af visa, vedrørende vedtagelse af det blandede udvalgs forretningsorden

EUROPA-KOMMISSIONEN
            Bruxelles, den 31.7.2015
            COM(2015) 375 final
            2015/0164(NLE)
            Forslag til
            RÅDETS AFGØRELSE
            om fastlæggelse af Den Europæiske Unions holdning til en afgørelse truffet af det blandede udvalg, der er nedsat ved aftalen mellem Den Europæiske Union og Republikken Armenien om lettelse af udstedelsen af visa, vedrørende vedtagelse af det blandede udvalgs forretningsorden
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               Aftalen mellem Den Europæiske Union og Armenien om lettelse af udstedelsen af visa, der trådte i kraft den 1. januar 2014. Aftalen fastsatte på grundlag af princippet om gensidighed retligt bindende rettigheder og forpligtelser med henblik på at lette procedurerne for udstedelse af visa til armenske statsborgere. Ved artikel 12 i denne aftale nedsættes der et blandet udvalg, der har til opgave at overvåge gennemførelsen af aftalen. I henhold til denne bestemmelses stk. 4 fastlægger udvalget sin forretningsorden.
            
            
               Forretningsordenen præciserer de organisatoriske praktiske aspekter i forbindelse med udvalgets møder og dets arbejde.
            
            
               2.RESULTATERNE AF HØRINGER AF INTERESSEREDE PARTER OG KONSEKVENSANALYSER
            
            
               Den forretningsorden, der er knyttet som bilag til dette forslag til Rådets afgørelse, blev aftalt med Armenien på udvalgets første møde. Den 10. november 2014 hørte Kommissionen officielt Visumgruppen om udkastet til forretningsordenen for det blandede EU-Armenienudvalg om lettelse af udstedelsen af visa, hvilket ikke afstedkom bemærkninger. Teksten til forretningsordenen blev udarbejdet på grundlag af lignende dokumenter, der allerede er vedtaget af Kommissionen i forbindelse med EU's øvrige gældende aftaler om lettelse af udstedelsen af visa (navnlig med Rusland, Ukraine, Moldova og Georgien).
            
            
            
               3. FINANSIELLE OG ERHVERVSMÆSSIGE KONSEKVENSER
            
            
               Forslaget har ingen indvirkning på EU-budgettet.
            
            
               2015/0164 (NLE)
            
            
               Forslag til
            
            
               RÅDETS AFGØRELSE
            
            
               om fastlæggelse af Den Europæiske Unions holdning til en afgørelse truffet af det blandede udvalg, der er nedsat ved aftalen mellem Den Europæiske Union og Republikken Armenien om lettelse af udstedelsen af visa, vedrørende vedtagelse af det blandede udvalgs forretningsorden
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 77, stk. 2, litra a), sammenholdt med artikel 218, stk. 9,
            
            
               under henvisning til Rådets afgørelse af 22. oktober 2013 (2013/628/EU) om indgåelse af aftalen mellem Den Europæiske Union og Republikken Armenien om lettelse af udstedelsen af visa
                  1
               ,
            
            
               under henvisning til forslaget fra Europa-Kommissionen, og
            
            
               ud fra følgende betragtninger:
            
            
               (1)Aftalen mellem Den Europæiske Union og republikken Armenien om lettelse af udstedelsen af visa
                  2
                ("aftalen") trådte i kraft den 1. januar 2014.
            
         
         
            
               (2)Ved aftalens artikel 12 nedsættes der et blandet udvalg ("udvalget").
            
            
               (3)Aftalens artikel 12, stk. 4, foreskriver, at udvalget selv fastsætter sin forretningsorden. 
            
            
               (4)Unionens holdning til den forretningsorden, der skal vedtages af udvalget, bør derfor fastlægges —
            
            
               VEDTAGET DENNE AFGØRELSE: 
            
            
               Artikel 1
            
            
               1. Den Europæiske Unions holdning i det udvalg, der er nedsat i henhold til artikel 12 i aftalen mellem Den Europæiske Union og Armenien om lettelse af udstedelsen af visa, vedrørende vedtagelsen af udvalgets forretningsorden fremgår af udkastet til afgørelse truffet af det blandede udvalg, der er vedhæftet som bilag til denne afgørelse.
            
            
               2. EU's repræsentanter i det blandede udvalg kan vedtage mindre korrektioner af teknisk art af udkastet til afgørelse, uden at Rådet skal træffe yderligere afgørelser.
            
            
               Artikel 2
            
            
               Denne afgørelse træder i kraft på dagen for offentliggørelsen i Den Europæiske Unions Tidende.
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
            
                  
                     (1)
                  EUT L 289 af 31.10.2013, s. 1.
               
               
                  
                     (2)
                  EUT L 289 af 31.10.2013, s. 2.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 31.7.2015
            COM(2015) 375 final
            BILAG
            […]
            til forslag til
            RÅDETS AFGØRELSE
            om fastlæggelse af Den Europæiske Unions holdning til en afgørelse truffet af det blandede udvalg, der er nedsat ved aftalen mellem Den Europæiske Union og Republikken Armenien om lettelse af udstedelsen af visa, vedrørende vedtagelse af det blandede udvalgs forretningsorden
            
               
         
         
            
               BILAG
            
            
               AFGØRELSE NR. …/2015 VEDTAGET AF DET BLANDEDE UDVALG OM LETTELSE AF UDSTEDELSEN AF VISA NEDSAT AF AFTALEN MELLEM DEN EUROPÆISKE UNION OG REPUBLIKKEN ARMENIEN OM LETTELSE AF UDSTEDELSEN AF VISA
            
            
               af ...... 2015
            
            
               om vedtagelse af udvalgets forretningsorden
            
            
               (…/…/…)
            
            
            
               UDVALGET HAR —
            
            
               under henvisning til aftalen mellem Den Europæiske Union og Republikken Armenien om lettelse af udstedelsen af visa (i det efterfølgende benævnt "aftalen"), særlig artikel 12, stk. 4, og
            
            
               under henvisning til, at aftalen trådte i kraft den 1. januar 2014 —
            
            
               BESLUTTET AT VEDTAGE FØLGENDE FORRETNINGSORDEN:
            
            
               Artikel 1
            
            
               Formandskab
            
            
               Formandskabet for det blandede udvalg om lettelse af udstedelsen af visa varetages i fællesskab af en repræsentant for Den Europæiske Union og en repræsentant for Republikken Armenien.
            
            
               Artikel 2
            
            
               Det blandede udvalgs opgaver
            
            
               1)Ifølge aftalens artikel 12, stk. 2, har det blandede udvalg om lettelse af udstedelsen af visa navnlig til opgave at:
            
            
               a)overvåge gennemførelsen af aftalen
            
            
               b)fremsætte forslag til ændringer af eller tilføjelser til aftalen
            
            
               c)bilægge tvister, som opstår i forbindelse med fortolkning eller anvendelse af denne aftales bestemmelser.
            
         
         
            
               2)Det blandede udvalg om lettelse af udstedelsen af visa kan vedtage henstillinger med retningslinjer eller "bedste praksis" som en hjælp til gennemførelsen af aftalen.
            
            
            
               Artikel 3
            
            
               Møder
            
            
               1)Det blandede udvalg om lettelse af udstedelsen af visa mødes, når det er nødvendigt, efter anmodning fra en af parterne og mindst én gang om året.
            
            
               2)Parterne skiftes til at være vært for mødet, medmindre andet aftales. 
            
            
               3)Formændene indkalder til møderne i det blandede udvalg om lettelse af udstedelsen af visa. 
            
            
               4)Formændene fastsætter en dato for mødet og fremsender de nødvendige dokumenter i så god tid, at parterne har tilstrækkelig tid til at forberede sig, om muligt fjorten dage før mødet.
            
            
               5)Den part, der er vært for mødet, sørger for den praktiske tilrettelæggelse.
            
            
               Artikel 4
            
            
               Delegationer
            
            
               1)Mindst syv dage før et møde underretter parterne hinanden om den forventede sammensætning af deres delegation. 
            
            
               2)Den Europæiske Union repræsenteres af Europa-Kommissionen bistået af eksperter fra medlemsstaterne.
            
            
               Artikel 5
            
            
               Dagsorden for møderne
            
            
               1)Formændene opstiller en foreløbig dagsorden for hvert møde senest fjorten dage før mødet. På den foreløbige dagsorden optages de punkter, som den ene eller den anden af formændene senest fjorten dage før mødet har modtaget anmodning om at sætte på dagsordenen.
            
            
               2)Hver part kan tilføje punkter på den foreløbige dagsorden på et hvilket som helst tidspunkt forud for mødet, hvis den anden part er enig heri. Anmodninger om optagelse af punkter på den foreløbige dagsorden fremsættes skriftligt og skal så vidt muligt imødekommes. 
            
            
               3)Den endelige dagsorden vedtages af medformændene ved begyndelsen af hvert møde. Punkter, der ikke er optaget på den foreløbige dagsorden, kan optages på den endelige dagsorden, hvis parterne er enige herom, og anmodninger herom skal så vidt muligt imødekommes.
            
            
               Artikel 6
            
            
               Mødereferat
            
         
         
            
               1)Et udkast til mødeprotokol udarbejdes hurtigst muligt af den formand, der er vært for mødet.
            
            
               2)Mødeprotokollen skal som hovedregel indeholde følgende for hvert punkt på dagsordenen:
            
            
               a)dokumentation forelagt det blandede udvalg om lettelse af udstedelsen af visa
            
            
               b)erklæringer, som parterne anmoder om at få optaget samt
            
            
               c)afgørelser, henstillinger og konklusioner om konkrete punkter.
            
            
               3)Mødereferatet skal også indeholde navnene på personerne i de deltagende delegationer med angivelse af det ministerium, det organ eller den institution, som hver enkelt repræsenterer.
            
            
               4)Mødereferatet godkendes af det blandede udvalg om lettelse af udstedelsen af visa på det efterfølgende møde.
            
            
               Artikel 7
            
            
               Det blandede udvalgs afgørelser og henstillinger
            
            
               1)Det blandede udvalg om lettelse af udstedelsen af visa træffer afgørelse efter fælles overenskomst mellem de to parter.
            
            
               2)Det blandede udvalgs afgørelser benævnes "Afgørelser" efterfulgt af et løbenummer og en beskrivelse af deres emne. Datoen for, hvornår afgørelsen får virkning, angives ligeledes. Afgørelserne underskrives af det blandede udvalgs repræsentanter, som er bemyndiget til at handle på parternes vegne. Afgørelserne udfærdiges i to eksemplarer, og begge udgaver er lige autentiske.
            
            
               3)Stk. 1 og 2 finder tilsvarende anvendelse på det blandede udvalgs henstillinger.
            
            
               Artikel 8
            
            
               Udgifter
            
            
               1)Hver part er ansvarlig for de udgifter, den pådrager sig som følge af deltagelsen i det blandede udvalgs møder, herunder udgifter til personale, rejser og dagpenge samt udgifter til porto og telekommunikation.
            
            
               2)Alle andre udgifter, der opstår i forbindelse med tilrettelæggelsen af møderne afholdes generelt af den part, der er vært for mødet.
            
            
            
               Artikel 9
            
            
               Administrative procedurer
            
            
               1)Medmindre andet besluttes, er det blandede udvalgs møder ikke offentlige.
            
         
         
            
               2)Det blandede udvalgs referater og dokumenter er fortrolige.
            
            
               3)Efter aftale mellem de to formænd kan der indbydes andre deltagere end parternes og medlemsstaternes tjenestemænd, og disse deltagere er omfattet af de samme krav om fortrolighed.
            
            
               4)Parterne kan afholde offentlige orienteringsmøder eller på anden måde informere interesserede medlemmer af offentligheden om resultaterne af møderne i det blandede udvalg.
            
            
               For Den Europæiske Union
                     På Republikken Armeniens vegne
            
            
               FÆLLES ERKLÆRING TIL FORRETNINGSORDENEN FOR DET BLANDEDE UDVALG OM FORVALTNING AF AFTALEN MELLEM DEN EUROPÆISKE UNION OG ARMENIEN OM LETTELSE AF UDSTEDELSEN AF VISA
            
            
               For at sikre en fortsat harmoniseret og korrekt gennemførelse af aftalen holder Republikken Armenien, Europa-Kommissionen og medlemsstaterne uformel kontakt mellem de formelle møder i det blandede udvalg for at behandle hastende sager. På det efterfølgende møde i det blandede udvalg vil disse emner og uformelle kontakter blive ført til referat.